การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์

ลักษณะผลิตภัณฑ์แต่ละสายผลิตภัณฑ์

-   บริษัท อีสเทิร์นไวร์ จำกัด (มหาชน)

บริษัทดำเนินธุรกิจในด้านการลงทุนในบริษัทอื่น โดย ณ ปัจจุบัน บริษัทได้ลงทุนในบริษัทย่อย 1 บริษัท
คือ บริษัท ระยองไวร์ อินดัสตรีส์ จำกัด ซึ่งเป็นบริษัทแกน
โดยคณะกรรมการบริษัทและคณะกรรมการบริหารจะเป็นผู้กำหนดนโยบายด้านการดำเนินธุรกิจ
และให้อิสระแก่ผู้บริหารของบริษัทย่อยในการบริหารงานแบบเบ็ดเสร็จ

-   บริษัท ระยองไวร์ อินดัสตรีส์ จำกัด

บริษัทย่อยดำเนินธุรกิจด้านผลิตและจำหน่ายผลิตภัณฑ์ลวดเหล็กแรงดึงสูง ลวดขอบล้อยาง
และลวดเชื่อมไฟฟ้า โดยมีกำลังการผลิตรวม 42,000 ตันต่อปี ซึ่งสามารถแบ่งผลิตภัณฑ์ได้เป็น 4
ประเภท ดังนี้

(1) ลวดเหล็กแรงดึงสูงชนิดเส้นเดี่ยว (Prestressed Concrete Wire หรือ PC-Wire)

  มีขนาดเส้นผ่าศูนย์กลางตั้งแต่ 4, 5, 7 และ 9 มิลลิเมตร
  ได้รับเครื่องหมายมาตรฐานผลิตภัณฑ์อุตสาหกรรม เลขที่ มอก. 95-2540
  เป็นผลิตภัณฑ์ที่ใช้ในงานก่อสร้างที่เน้นความแข็งแรง ความทนทาน เพื่อรองรับน้ำหนัก
  โดยนิยมนำไปใช้ในการผลิตเสาเข็ม เสาไฟฟ้า แผ่นพื้นสำเร็จรูป
  และไม้หมอนคอนกรีตสำหรับรางรถไฟ มีกำลังการผลิตประมาณ 19,200 ตันต่อปี

(2) ลวดเหล็กแรงดึงสูงชนิดตีเกลียว (7- Wire Prestressed Concrete Strand หรือ
    PC-Strand)

มีขนาดเส้นผ่าศูนย์กลาง 9.3, 9.5, 12.4, 12.7 และ 15.2 มิลลิเมตร
ได้รับเครื่องหมายมาตรฐานผลิตภัณฑ์อุตสาหกรรมเลขที่ มอก. 420-2540
เป็นผลิตภัณฑ์ที่ได้มาจากการนำลวดเหล็กแรงดึงสูงชนิดเส้นเดี่ยวมาตีเกลียวเข้าด้วยกัน
ทำให้สามารถรับแรงดึงได้มากขึ้น และนิยมนำไปใช้ในงานก่อสร้างขนาดใหญ่ อาทิ คานสะพาน
ทางยกระดับ เสาเข็มขนาดใหญ่ และไซโล เป็นต้น มีกำลังการผลิตประมาณ 14,400 ตันต่อปี

(3) ลวดขอบล้อยาง (Tyre Bead Wire)

มีขนาดเส้นผ่าศูนย์กลางตั้งแต่ 0.96 ถึง 1.6 มิลลิเมตร ปัจจุบัน
บริษัทย่อยเป็นผู้ผลิตรายเดียวในประเทศ โดยผลิตตามมาตรฐานที่ลูกค้ากำหนด
เป็นผลิตภัณฑ์ที่ใช้ในอุตสาหกรรมผลิตยางอัดลม เพื่อช่วยขอบล้อยางให้กระชับกับขอบล้อให้แน่นขึ้น
มีกำลังการผลิตประมาณ 6,000 ตันต่อปี

(4) ลวดเชื่อมไฟฟ้า (Welding Wire)

มีขนาดเส้นผ่าศูนย์กลาง 0.8, 0.9 และ 1.2 มิลลิเมตร
ได้รับเครื่องหมายมาตรฐานผลิตภัณฑ์อุตสาหกรรมเลขที่ มอก. 597-2528 และมาตรฐาน BV
(Bureau Veritas) หรือเรียกกันว่า MIG WIRE เป็นผลิตภัณฑ์ที่ใช้ในอุตสาหกรรมเชื่อมโลหะ
เช่น อุตสาหกรรมประกอบรถยนต์และชิ้นส่วนรถยนต์ อู่ต่อเรือ ตู้คอนเทนเนอร์ ท่อสูบน้ำ ถังแก๊ส
รถไถนา หม้อแปลงไฟฟ้า และเฟอร์นิเจอร์ เป็นต้น มีกำลังการผลิตประมาณ 2,400 ตันต่อปี

[]3.1.2 กระบวนการผลิต

ใช้เทคโนโลยีของประเทศอิตาลี

คำอธิบายโดยย่อ

Wire Rods : เหล็กลวด คือ วัตถุดิบที่ใช้ในการผลิต

Pickling : การทำความสะอาดผิวลวดเหล็ก และอบแห้ง

1^(st) Drawing : การดึงลวดเหล็กครั้งแรก
เพื่อลดขนาดลงตามขนาดที่ต้องการก่อนที่จะไปผ่านกระบวนการผลิตขั้นต่อไป

-   PC-WIRE

Straightening : การนำลวดเหล็กมาเหยียดตรง

Blueing : การอบลวดเหล็กที่อุณหภูมิ 400^(O)C
เพื่อคลายความเครียดภายหลังผ่านขบวนการยืดลวด

-   PC-STRAND

  Stranding : การทำลวดเหล็กที่ผ่านการลดขนาดแล้วตั้งแต่ 2
  เส้นเป็นต้นไปมาตีเกลียวเข้าด้วยกัน

  Stabilizing : การอบลวดเหล็กให้อยู่ตัวเพื่อให้มีคุณสมบัติเหมาะสมกับการใช้งาน

-   

-   TYRE BEAD WIRE & WELDING WIRE

  Patenting : การอบลวดเหล็กที่อุณหภูมิประมาณ 1,000^(O)C
  เพื่อให้ลวดอ่อนตัวก่อนที่จะทำการดึงลวดครั้งที่ 2

  2^(nd) Drawing : การดึงลวดเหล็ก เพื่อลดขนาดให้เล็กลง ภายหลังจากการดึงลวดครั้งแรก
  (1^(st) Drawing)

  Bronze & Copper Coating : การเคลือบผิวลวดเหล็กด้วยทองแดง

-   

-   

-   

-   3.1.3 บัตรส่งเสริมการลงทุน

บริษัท ระยองไวร์ อินดัสตรีส์ จำกัด ซึ่งเป็นบริษัทย่อย
ได้รับสิทธิประโยชน์จากคณะกรรมการส่งเสริมการลงทุน ตามบัตรส่งเสริม เลขที่ 1439/2537,
1244/2537 และ 1353/2537 ตามลำดับ ตั้งแต่ปี 2538 เป็นต้นมา
(ปีที่บริษัทย่อยเริ่มมีรายได้ในเชิงพาณิชย์)
โดยสิทธิประโยชน์ในส่วนของการได้รับยกเว้นภาษีเงินได้นิติบุคคลสำหรับกำไรสุทธิ
และสิทธิการยกเว้นนำเงินปันผลไปรวมคำนวณเพื่อเสียภาษีเงินได้นิติบุคคล ได้สิ้นสุดไปแล้วในปี
2546 และเดือนมีนาคมปี 2547 ทั้งนี้ สิทธิประโยชน์ที่สำคัญที่ยังคงเหลืออยู่ ประกอบด้วย

(1) ลดหย่อนภาษีเงินได้นิติบุคคลสำหรับกำไรสุทธิที่ได้รับการส่งเสริมการลงทุน ในอัตราร้อยละ 50
    ของอัตราปกติ มีกำหนด 5 ปี
    นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคล

(2) หักค่าขนส่ง ค่าไฟฟ้า ค่าน้ำประปา สองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่เริ่มมีรายได้จากการประกอบกิจการ

อย่างไรก็ตาม สิทธิประโยชน์ในส่วนของการได้รับยกเว้นภาษีเงินได้นิติบุคคลสำหรับกำไรสุทธิ
และสิทธิการยกเว้นนำเงินปันผลไปรวมคำนวณเพื่อเสียภาษีเงินได้นิติบุคคล ได้สิ้นสุดไปแล้วในปี
2546 และเดือนมีนาคมปี 2547 ที่ผ่านมา

3.2 การตลาดและภาวะการแข่งขัน

3.2.1 กลยุทธ์การตลาด

  (1) การดำเนินงานของบริษัทย่อยผ่านการรับรองระบบคุณภาพมาตรฐาน ISO 9001 : 2000
  จากบริษัท เอสจีเอส (ประเทศไทย) จำกัด นอกจากนี้
  ผลิตภัณฑ์ที่ผลิตโดยบริษัทย่อยผ่านการรับรองมาตรฐานผลิตภัณฑ์อุตสาหกรรม (มอก.)
  ของกระทรวงอุตสาหกรรม จึงให้ความมั่นใจด้านคุณภาพได้เป็นอย่างดี

(2) บริษัทย่อยสามารถตอบสนองความต้องการของลูกค้าได้ทันกับความต้องการ
    เนื่องจากเป็นผู้ผลิตและจำหน่ายผลิตภัณฑ์ที่มีความหลากหลายทั้งชนิดและขนาด
    โดยมีระบบควบคุมสินค้าคงคลังที่มีประสิทธิภาพ ทำให้การจัดส่งผลิตภัณฑ์ได้รวดเร็ว
    และตรงต่อเวลา

(3) บริษัทย่อยเป็นผู้ผลิตลวดขอบล้อยางเพียงรายเดียวในประเทศไทย
    โดยมีประสบการณ์การผลิตมามากกว่า 10 ปี

(4) บริษัทย่อยมีนโยบายการตั้งราคาใกล้เคียงกับคู่แข่ง เพื่อรักษาฐานลูกค้าเดิม และส่วนแบ่งตลาด

(5) บริษัทย่อยมีบริการหลังการขาย โดยการติดตามและดูแลผลิตภัณฑ์ที่ได้จำหน่ายไปแล้ว
    พร้อมให้บริการด้านการสอบเทียบเครื่องมือวัดต่าง ๆ
    ตลอดจนการสอบถามปัญหาการใช้ผลิตภัณฑ์และการบริการอย่างสม่ำเสมอ
    เพื่อนำมาปรับปรุงการทำงานให้ลูกค้าเกิดความพึงพอใจในคุณภาพของสินค้าและการบริการของบริษัทย่อยมากยิ่งขึ้น

(6) บริษัทเน้นการพัฒนาความรู้ของบุคลากรในบริษัทและบริษัทย่อย
    เพื่อเสริมสร้างความรู้และความเข้าใจในการบริหารงานและการทำงาน
    ส่งผลให้สามารถเพิ่มประสิทธิภาพในการกระบวนการผลิต และลดการสูญเสียจากการผลิต

3.2.2 ประเภทลูกค้าและกลุ่มลูกค้าเป้าหมาย

บริษัทย่อยจำหน่ายผลิตภัณฑ์ทั้งหมดให้แก่ลูกค้าภายในประเทศ
ซึ่งสามารถแบ่งกลุ่มลูกค้าเป้าหมายออกเป็น 4 กลุ่ม คือ

(1) กลุ่มบริษัทผู้ผลิตเสาเข็ม เสาไฟฟ้า แผ่นพื้นสำเร็จรูป คานสะพาน ผู้ผลิตยางรถยนต์ และรถจักรยานยนต์

  (2) กลุ่มผู้รับเหมาก่อสร้าง และประมูลงานกับหน่วยงานราชการ

 หน่วยงานภาครัฐ และรัฐวิสาหกิจ เช่น การไฟฟ้านครหลวง และการไฟฟ้าส่วนภูมิภาค

(3) ผู้แทนจำหน่ายอุตสาหกรรมลวดเชื่อมโลหะต่าง ๆ

ทั้งนี้ บริษัทย่อยให้ความสำคัญกับลูกค้าที่ทำธุรกิจติดต่อกันมาเป็นเวลานาน
และมีความสัมพันธ์ที่ดีต่อกันมาโดยตลอด ส่วนลูกค้าใหม่
บริษัทย่อยจะเน้นกลุ่มเป้าหมายไปยังลูกค้าที่มีความมั่นคงทางการเงินและมีศักยภาพในการดำเนินธุรกิจ

3.  นโยบายราคา

บริษัทย่อยมีนโยบายการตั้งราคา โดยใช้วิธีต้นทุนบวกส่วนเพิ่ม (Cost Plus Margin)
อย่างไรก็ตาม ในการกำหนดราคาขั้นสุดท้าย
จะคำนึงถึงความต้องการในการบริโภคและสภาวะการแข่งขันภายในอุตสาหกรรมในแต่ละช่วง
เนื่องจากอุตสาหกรรมเหล็กเป็นอุตสาหกรรมที่มีความผันผวนตามวัฎจักรธุรกิจเป็นหลัก

3.2.4 การจัดจำหน่ายและช่องทางการจัดจำหน่าย

บริษัทย่อยจำหน่ายสินค้าทั้งหมดโดยตรงให้กับลูกค้าในแต่ละผลิตภัณฑ์ ดังนี้

(1) ลวดเหล็กแรงดึงสูง

ลูกค้าของผลิตภัณฑ์ชนิดนี้ แบ่งออกเป็น 2 กลุ่ม คือ

- ภาคเอกชน จำหน่ายให้กับ ผู้ผลิตเสาเข็มคอนกรีตอัดแรง เสาไฟฟ้า แผ่นพื้นสำเร็จรูป
คานสะพาน และอื่น ๆ ที่เกี่ยวข้องกับผลิตภัณฑ์คอนกรีตอัดแรงทุกประเภท
คิดเป็นสัดส่วนประมาณร้อยละ 95 ของยอดขายลวดเหล็กแรงดึงสูง

- ภาครัฐบาลและรัฐวิสาหกิจ โดยประมูลงานของการไฟฟ้านครหลวง และการไฟฟ้าส่วนภูมิภาค
คิดเป็นสัดส่วนประมาณร้อยละ 5 ของยอดขายลวดเหล็กแรงดึงสูง

(2) ลวดขอบล้อยาง

จำหน่ายตรงให้กับโรงงานผู้ผลิตยางทุกประเภทประมาณ 16 ราย ในสัดส่วนร้อยละ 94
ของยอดขายลวดขอบล้อยาง และโรงงานผลิตท่อลมอ่อน (Air Duct) ในสัดส่วนร้อยละ 6
ของยอดขายลวดขอบล้อยาง

(3) ลวดเชื่อมไฟฟ้า

จำหน่ายตรงให้กับผู้แทนจำหน่ายสินค้าอุปกรณ์เชื่อมโลหะต่าง ๆ และผู้ใช้โดยตรง ในสัดส่วนร้อยละ
90 และร้อยละ 10 ตามลำดับ เนื่องจากเป็นผลิตภัณฑ์ที่ใช้ในการเชื่อมโลหะทุกชนิด ดังนั้น
จึงครอบคลุมในอุตสาหกรรมและผู้ใช้งานเกือบทุกประเภท ไม่ว่าจะเป็นอุตสาหกรรมประกอบรถยนต์
ชิ้นส่วนรถยนต์และรถมอร์เตอร์ไซด์ และสาธารณูปโภคต่างๆ

3.2.5 ภาวะอุตสาหกรรมและการแข่งขัน

โครงสร้างอุตสาหกรรม

-   อุตสาหกรรมลวดเหล็กแรงดึงสูง

อุตสาหกรรมลวดเหล็กแรงดึงสูงเป็นส่วนหนึ่งของภาคอุตสาหกรรมวัสดุก่อสร้าง
ซึ่งจากวิวัฒนาการของการก่อสร้างสมัยใหม่ในงานก่อสร้างอาคารขนาดใหญ่
และงานก่อสร้างระบบสาธารณูปโภค เช่น การก่อสร้างทางยกระดับ ทางด่วน สะพาน
และการขยายสายส่งไฟฟ้า เป็นต้น รวมทั้งการขยายตัวอย่างต่อเนื่องของเศรษฐกิจและอุตสาหกรรม
ทำให้ลวดเหล็กแรงดึงสูงกลายเป็นวัสดุก่อสร้างที่มีความสำคัญและเป็นที่ต้องการมากขึ้น
สำหรับใช้เป็นวัสดุในงานก่อสร้างที่เน้นความแข็งแรง ทนทาน เพื่อรองรับน้ำหนักแบบ
Pre-tensioned และ Post-tensioned
เนื่องจากจะช่วยประหยัดเวลาและแรงงานในการก่อสร้าง ทั้งนี้
ลวดเหล็กแรงดึงสูงชนิดเส้นเดี่ยวมีการใช้มากในการผลิตเสาเข็มคอนกรีตอัดแรง เสาไฟฟ้า
แผ่นพื้นสำเร็จรูป และไม้หมอนคอนกรีตสำหรับรางรถไฟ ส่วนลวดเหล็กแรงดึงสูงชนิดตีเกลียว
ซึ่งสามารถรับแรงดึงได้มากกว่าลวดเหล็กแรงดึงสูงชนิดเส้นเดี่ยว
นิยมนำไปใช้ในการทำเสาเข็มคอนกรีตขนาดใหญ่ พื้นอาคาร ไซโล สะพาน ทางด่วน ทางยกระดับ
และการก่อสร้างอาคารขนาดใหญ่ เป็นต้น ซึ่งความต้องการใช้ P.C. Wire และ P.C. Strand
จะเปลี่ยนแปลงไปตามภาวะการก่อสร้างของทั้งภาครัฐบาลและเอกชน
ในโครงการก่อสร้างอสังหาริมทรัพย์ และสาธารณูปโภค

ในปี 2547 ผู้ผลิตลวดเหล็กแรงดึงสูงในประเทศมีทั้งหมด 7 ราย
โดยบริษัทย่อยมีส่วนแบ่งการตลาดร้อยละ 13 จัดอยู่ในอันดับที่ 4 ของตลาดรวม

ปัจจัยที่จะส่งผลกระทบถึงการดำเนินธุรกิจ

- การเปลี่ยนแปลงราคาวัตถุดิบซึ่งมีแนวโน้มสูงขึ้นมาตลอดตามภาวะตลาดโลก
รวมถึงการผันผวนของอัตราแลกเปลี่ยนเงินต่างประเทศ
และผลกระทบจากการนำเข้าสินค้าของกลุ่มประเทศสมาชิกอาฟต้า ซึ่งเสียภาษีนำเข้าเพียงร้อยละ 5
จากเดิมที่เสียภาษีนำเข้าร้อยละ 20 จึงมีผลกระทบโดยตรงต่อต้นทุนสินค้าของบริษัทย่อย
และการกำหนดราคาขาย อย่างไรก็ตาม
ปัจจัยผลกระทบจากการนำเข้าสินค้ามีผลกระทบต่อบริษัทย่อยและอุตสาหกรรมเหล็กแรงดึงสูงในประเทศน้อยมาก
เนื่องจากในอดีตที่ผ่านมา มีการนำเข้าของลวดเหล็กแรงดึงสูงไม่ถึงร้อยละ 2
ของยอดความต้องการใช้ในประเทศ

- คู่แข่งรายใหม่ เนื่องจากการลงทุนผลิตลวดเหล็กแรงดึงสูงต้องใช้เงินทุนค่อนข้างสูง
และอาศัยวิศวกรผู้ควบคุมงานที่มีความเชี่ยวชาญ เพื่อให้สินค้าที่ผลิตมีคุณภาพตรงตามมาตรฐาน
นอกจากนี้
การสร้างชื่อเสียงให้เป็นที่ยอมรับและการสร้างความสัมพันธ์กับลูกค้าต้องใช้เวลานานพอสมควร
ประกอบกับกำลังการผลิตเต็มที่ของผู้ผลิตลวดเหล็กแรงดึงสูงทั้งหมดในปัจจุบันยังเกินความต้องการ
ดังนั้นการเข้ามาของคู่แข่งรายใหม่ในอุตสาหกรรมนี้จึงมีโอกาสน้อยมาก

- การมีสินค้าทดแทน เหล็กเส้นสามารถใช้เป็นสินค้าทดแทนลวดเหล็กแรงดึงสูงได้
แต่จะมีอุปสรรคในด้านความล่าช้าในการทำงานและมีต้นทุนที่สูงกว่า
เนื่องจากจะต้องนำเหล็กเส้นมาเรียงเป็นตารางก่อนที่จะเทปูน
ในขณะที่ลวดเหล็กแรงดึงสูงสามารถนำมาวางเป็นแนวทางยาวและเทปูนได้เลย
ลวดเหล็กแรงดึงสูงจึงเป็นสินค้าที่มีความต้องการอย่างแพร่หลายอยู่ในปัจจุบัน

- ตลาดเป็นของผู้ซื้อ เนื่องจากกำลังการผลิตส่วนเกินยังมีอยู่มากกว่าปริมาณความต้องการ
อีกทั้งยังมีลวดเหล็กแรงดึงสูงที่นำเข้าจากต่างประเทศซึ่งมีราคาถูกกว่าเข้ามาแข่งขันอีกด้วย
กลยุทธ์การแข่งขันด้านราคาจึงถูกนำมาใช้ตามสถานการณ์ โดยเฉพาะลูกค้าที่มีศักยภาพทางธุรกิจ

ความต้องการลวดเหล็กแรงดึงสูง

ความต้องการลวดเหล็กแรงดึงสูงเพิ่มขึ้นเป็นลำดับตั้งแต่ปี 2545 เป็นต้นมา
ดังนั้นจึงคาดว่าปริมาณความต้องการลวดเหล็กแรงดึงสูงในปี 2548
จะมีอัตราการขยายตัวเพิ่มขึ้นจากปี 2547 ประมาณร้อยะ 8

และยังคงมีต่อเนื่องไปอีก 4-5 ปี
อันเนื่องมาจากโครงจากการก่อสร้างสาธารณูปโภคของภาครัฐที่เพิ่มขึ้น เช่น สะพาน ถนน
เพื่อเชื่อมโครงข่ายการคมนาคม และภาคเอกชนจากธุรกิจอสังหาริมทรัพย์ที่คาดว่าจะเติบโตในปี
2548 ถึงร้อยละ 10-15

-   อุตสาหกรรมลวดขอบล้อยาง

อุตสาหกรรมลวดขอบล้อยางเป็นส่วนหนึ่งของภาคอุตสาหกรรมยานยนต์
โดยบริษัทย่อยเป็นผู้ผลิตลวดขอบล้อยางแต่เพียงรายเดียวในประเทศไทย มีส่วนแบ่งการตลาดร้อยละ
22 จัดอยู่อันดับที่ 2 ของตลาดรวม รองจากการนำเข้าจากประเทศเกาหลี
ส่วนที่เหลือเป็นการนำเข้าจากต่างประเทศ อาทิเช่น มาเลเซีย อินเดีย จีน และกลุ่มประเทศยุโรป
ตามลำดับ

ปัจจัยที่จะส่งผลกระทบถึงการดำเนินธุรกิจ

- คู่แข่งรายใหม่ การลงทุนผลิตลวดขอบล้อยางใช้เงินลงทุนสูง
อีกทั้งกระบวนการผลิตที่สลับซับซ้อนจึงต้องมีการสั่งซื้อ
หรือนำเข้าเทคโนโลยีการผลิตจากต่างประเทศ
รวมทั้งจัดการอบรมบุคลากรให้มีความเชี่ยวชาญเฉพาะด้าน
ซึ่งถ้าการผลิตไม่มีประสิทธิภาพก็มีโอกาสที่จะเกิดการสูญเสียจากการผลิตสูงมาก ดังนั้น
จึงมีโอกาสน้อยมากที่จะมีคู่แข่งรายใหม่เข้ามาแข่งขันในอุตสาหกรรมประเภทนี้

- ณ ปัจจุบัน ยังไม่มีสินค้าทดแทน เนื่องจากการผลิตยางรถยนต์
มีการกำหนดคุณสมบัติของลวดขอบล้อยางไว้อย่างชัดเจน ทำให้ไม่สามารถใช้ลวดชนิดอื่นทดแทนได้

- อำนาจต่อรองเป็นของผู้ซื้อ เนื่องมาจากมาตรการภาษีนำเข้าของกลุ่มประเทศสมาชิกอาฟต้า
และจากประเทศอินเดีย ซึ่งเสียภาษีเพียงร้อยละ 5 และ 10 ตามลำดับ
ทำให้ราคาสินค้าจากต่างประเทศต่ำกว่าราคาในประเทศ
และถ้าเป็นการนำเข้ามาผลิตเพื่อส่งออกไปยังต่างประเทศ จะได้รับการคืนภาษีตามมาตรา 19 ทวิ
อีกด้วย ซึ่งมาตรการภาษีดังกล่าว ส่งผลกระทบโดยตรงต่อการแข่งขันของบริษัทย่อย

ทั้งนี้
บริษัทย่อยจึงใช้กลยุทธ์การบริหารสินค้าคงคลังซึ่งเป็นข้อได้เปรียบที่สะดวกกว่าการสั่งซื้อจากต่างประเทศ
การได้รับบริการอย่างรวดเร็วกรณีสินค้ามีปัญหา
และสินค้าสำเร็จรูปของบริษัทย่อยสามารถนำไปไช้งานได้ทันทีไม่ต้องนำไปประกอบลวดเข้ากับแกนเหล็กก่อนจึงจะใช้งานได้
ทำให้สะดวกและประหยัดเวลา และลดต้นทุนในการประกอบแกนเหล็กของลูกค้าได้

ความต้องการลวดขอบล้อยาง

ความต้องการลวดขอบล้อยางขึ้นกับภาวะของอุตสาหกรรมยานยนต์ ดังนั้น ในปี 2548
คาดว่าความต้องการลวดขอบล้อยางจะเพิ่มขึ้นประมาณร้อยละ 10 จากปี 2547
โดยปัจจัยที่เกี่ยวเนื่องกับการขยายตัวของอุตสาหกรรมยานยนต์
ไม่ว่าจะเป็นรถยนต์และรถจักรยานยนต์
เป็นผลจากนโยบายให้ไทยเป็นศูนย์กลางการผลิตและส่งออกยานยนต์ในเอเชีย
โดยบริษัทผู้ผลิตรถยนต์หลายรายอยู่ระหว่างการย้ายฐานการผลิตรถปิกอัพจากประเทศญี่ปุ่นมาประเทศไทย
ซึ่งในปี 2548 ประมาณว่าจะเติบโตจากปี 2547 ถึงร้อยละ 10-15
ซึ่งจากรายงานของสำนักงานเศรษฐกิจอุตสาหกรรม กระทรวงอุตสาหกรรม คาดว่าในปี 2548
จะมีการผลิตรถยนต์เพิ่มขึ้นถึง 1,100,000 คัน เป็นการจำหน่ายในประเทศประมาณ 700,000 คัน
และส่งออก 400,000 คัน เพิ่มขึ้นจากปี 2547 ร้อยละ 19.6, 12.9 และ 25.0 ตามลำดับ
สำหรับรถจักรยานยนต์จะมีการผลิตในปี 2548 จำนวน 3,000,000 คัน
เป็นการจำหน่ายในประเทศ 2,200,000 คัน เพิ่มขึ้นจากปี 2547 ร้อยละ 7.1 และ 10.0
ตามลำดับ ส่วนปริมาณการส่งออกคาดว่าจะใกล้เคียงกับปี 2547 จำนวน 800,000 คัน

-   อุตสาหกรรมลวดเชื่อมไฟฟ้า

ในปี 2547 มีผู้ผลิตในอุตสาหกรรมลวดเชื่อมไฟฟ้าอยู่ 4 ราย
โดยมีส่วนแบ่งการตลาดรวมประมาณร้อยละ 88 ส่วนที่เหลือเป็นการนำเข้าจากต่างประเทศร้อยละ
12 ซึ่งส่วนใหญ่นำเข้าจากประเทศมาเลเซีย ส่วนที่เหลือเป็นการนำเข้าจากประเทศไต้หวัน เกาหลี
จีน และฝรั่งเศส โดยบริษัทย่อยมีส่วนแบ่งการตลาดประมาณร้อยละ 18 จัดเป็นอันดับที่ 2
ของตลาดรวม รองจาก บริษัท โกเบมิกไวร์ (ประเทศไทย) จำกัด

ปัจจัยที่จะส่งผลกระทบถึงการดำเนินธุรกิจ

- สินค้าทดแทน ลวดชนิดนี้สามารถใช้ลวดเชื่อมไฟฟ้าแบบก้านธูป (Electrode Wire)
ซึ่งมีราคาที่ต่ำกว่าแทนได้ แต่ก็มีข้อจำกัดที่ไม่สามารถใช้ได้กับทุกประเภทของอุตสาหกรรม
เนื่องจากลวดเชื่อมไฟฟ้า หรือที่เรียกกันว่า MIG WIRE
สามารถเชื่อมได้อย่างต่อเนื่องไม่ต้องเปลี่ยนลวดบ่อย และได้แนวเชื่อมที่แข็งแรงกว่า
ทำให้ในปัจจุบันนิยมใช้กันมากในอุตสาหกรรมตั้งแต่ขนาดเล็ก ถึงขนาดใหญ่

- ราคาและต้นทุน บริษัทตั้งราคาขายตามราคาตลาด และมีการควบคุมคุณภาพอย่างสม่ำเสมอ
ตลอดจนให้ความสำคัญในการลดต้นทุนการผลิตอย่างต่อเนื่อง เพื่อให้มีต้นทุนต่อหน่วยต่ำที่สุด

- อำนาจต่อรองเป็นของผู้ซื้อ เนื่องมาจากมาตรการภาษีนำเข้าของกลุ่มประเทศสมาชิกอาฟต้า
และจากประเทศอินเดีย ซึ่งเสียภาษีเพียงร้อยละ 5 และ 10 ตามลำดับ
ทำให้มีโอกาสที่สินค้าจากต่างประเทศจะเข้ามาตีตลาดสินค้าในประเทศ

ความต้องการลวดเชื่อมไฟฟ้า

ในปี 2548 คาดว่าความต้องการลวดเชื่อมไฟฟ้าเพิ่มขึ้นเป็นร้อยละ 15 จากปี 2547
เนื่องจากลวดเชื่อมไฟฟ้าสามารถใช้งานได้ในอุตสาหกรรมหลายประเภท
ทำให้มีช่องทางการกระจายสินค้าได้หลายช่องทางโดยเฉพาะอุตสาหกรรมประกอบรถยนต์
และชิ้นส่วนยานยนต์ ซึ่งมีการผลิตเพิ่มขึ้นทำให้แนวโน้มความต้องใช้ลวดชนิดนี้สูงขึ้นตามไปด้วย

3.3 การจัดหาผลิตภัณฑ์

3.3.1 การผลิตและปริมาณการผลิต

บริษัทย่อยมีโรงงานตั้งอยู่เลขที่ 5 ถนนไอ-ห้า ตำบลมาบตาพุด อำเภอเมือง จังหวัดระยอง
เพียงแห่งเดียว มีกำลังการผลิตรวม 42,000 ตันต่อปี
โดยสามารถจำแนกกำลังการผลิตตามแต่ละผลิตภัณฑ์ ดังนี้คือ

+--------------------------------------+-------------------------------+
| ผลิตภัณฑ์                               |   กำลังการผลิต (ตัน/ปี)           |
+--------------------------------------+-------------------------------+
| ลวดเหล็กแรงดึงสูงชนิดเส้นเดี่ยว             |   19,200                      |
+--------------------------------------+-------------------------------+
|   ลวดเหล็กแรงดึงสูงชนิดตีเกลียว            |   14,400                      |
+--------------------------------------+-------------------------------+
|   ลวดขอบล้อยาง                        |   6,000                       |
+--------------------------------------+-------------------------------+
|   ลวดเชื่อมไฟฟ้า                        |   2,400                       |
+--------------------------------------+-------------------------------+
|   รวม                                |   42,000                      |
+--------------------------------------+-------------------------------+

ทั้งนี้ ในปี 2547 บริษัทย่อยใช้กำลังการผลิตจริงเฉลี่ยประมาณร้อยละ 66 .48
ของกำลังการผลิตรวมต่อปี โดยจะดำเนินการผลิตอย่างต่อเนื่องประมาณ 20 ชั่วโมงต่อวัน
แบ่งออกเป็นวันละ 2 กะ และใช้คนงาน 3 ชุดหมุนเวียนสลับกันปฏิบัติงาน ทั้งนี้
บริษัทจะทำการซ่อมบำรุงเครื่องจักรประจำปีๆ ละ 2 ครั้ง ซึ่งใช้เวลาประมาณ 7 วันต่อครั้ง
โดยวิศวกรของบริษัทย่อยเป็นผู้ดำเนินการและควบคุมการซ่อมบำรุง

วัตถุดิบและชนิดของวัตถุดิบ

วัตถุดิบหลักที่ใช้ในการผลิต ประกอบด้วย ลวดเหล็ก ซึ่งสามารถแบ่งออกเป็น 4 ประเภท

(1) ลวดเหล็ก HIGH CARBON WIRE ROD ขนาดเส้นผ่าศูนย์กลาง 9, 10, 11 และ 13
    มิลลิเมตร เป็นวัตถุดิบที่ใช้ในการผลิตลวด PC-WIRE และ PC-STRAND

(2) ลวดเหล็ก HIGH CARBON WIRE ROD ขนาดเส้นผ่าศูนย์กลาง 5.5 มิลลิเมตร
    เป็นวัตถุดิบที่ใช้ในการผลิตลวด TYRE BEAD WIRE

(3) ลวดเหล็ก LOW CARBON WIRE ROD ขนาดเส้นผ่าศูนย์กลาง 5.5 มิลลิเมตร
    ใช้ในการผลิตลวดเชื่อมไฟฟ้าและลวดชุบสังกะสี

วัตถุดิบดังกล่าวข้างต้นไม่มีวัสดุอื่นทดแทน
เนื่องจากเทคโนโลยีในการผลิตสินค้าประเภทลวดเหล็กชนิดต่างๆ ไม่ได้เปลี่ยนแปลงอย่างรวดเร็ว
เหมือนกับสินค้าประเภทอื่นๆ

วัตถุดิบที่ใช้ในการผลิตมีการจัดหามาจากทั้งภายในประเทศและต่างประเทศ
ผู้จำหน่ายภายในประเทศมีประมาณ 2 รายหลักๆ
ซึ่งยังมีวัตถุดิบรองรับไม่เพียงพอต่อปริมาณความต้องการของผู้ใช้ภายในประเทศทั้งหมด
จึงต้องมีการจัดหาจากแหล่งต่างประเทศ โดยนำเข้าจากประเทศอินโดนีเซีย มาเลเซีย จีน
เยอรมัน และอังกฤษ เป็นต้น ซึ่งคุณภาพของแต่ละประเทศก็แตกต่างกันไป ในปี 2547
บริษัทย่อยใช้วัตถุดิบที่ผลิตในประเทศคิดเป็นร้อยละ 75 ของปริมาณการสั่งซื้อรวม

2.  ผลกระทบต่อสิ่งแวดล้อม

  ผลกระทบจากกระบวนการผลิต ประกอบด้วยผลกระทบหลักดังต่อไปนี้คือ

(1) มลภาวะทางอากาศ เช่น ไอกรดไฮโดรคลอริกที่เกิดขึ้นในขบวนการทำความสะอาดลวด

(2) มลพิษทางน้ำ เช่น สภาพน้ำทิ้งที่มีสภาพเป็นกรด และปริมาณกากตะกอนของน้ำเสีย

(3) มลภาวะที่เกิดจากขยะและของเสียอุตสาหกรรม

บริษัทย่อยได้จัดให้มีการวัดผลและตรวจสอบคุณภาพสิ่งแวดล้อม
และผลกระทบจากกระบวนการผลิตอย่างต่อเนื่องเป็นประจำทุกปี
เพื่อลดผลกระทบและเปรียบเทียบผลการปฏิบัติจริงกับอัตราสูงสุดที่กฎหมายกำหนด โดยได้ว่าจ้าง
บริษัท เฮลธ์ แอนด์ เอ็นไวเทค จำกัด
เพื่อจัดทำแผนการจัดการคุณภาพสิ่งแวดล้อมตามข้อกำหนดของคณะกรรมการสิ่งแวดล้อม บริษัท
ปิโตรเคมีแห่งชาติ จำกัด (มหาชน) เพื่อตรวจสอบคุณภาพน้ำทิ้งของโรงงานทุก ๆ
เดือนตามข้อกำหนดของการนิคมอุตสาหกรรมแห่งประเทศไทย และบริษัท อีสเทิร์น ซีบอร์ด
เอนไวรอนเมนทอล คอมเพล็กซ์ จำกัด
เพื่อกำจัดสิ่งปฏิกูลเพื่อให้ได้มาตรฐานตามเกณฑ์ของประกาศกระทรวงอุตสาหกรรม

ผลการดำเนินการของบริษัทย่อย เพื่อป้องกันปัญหาผลกระทบด้านสิ่งแวดล้อม มีดังต่อไปนี้

(1) มลภาวะทางอากาศ บริษัทย่อยได้มีการควบคุมโดยมีระบบบำบัดอากาศ ( Scrubber )
    ทุกจุดที่เกิดมลภาวะทางอากาศและทำการตรวจวัดตามที่กระทรวงอุตสาหกรรมกำหนด เมื่อวันที่
    13 ธันวาคม 2547 สรุปได้ดังนี้

  --------------- --------------- ---------- ------------- -------------- -----------
                  พารามิเตอร์       ระบบบำบัด   หน่วยวัด        ค่ามาตรฐานจาก   ค่าที่วัดได้
                                                           OSHA           

  1. Air Emission 1) Hydrochloric Scrubber   mg / m ³      ไม่เกิน 200      0.67-4.02
  Quality         Acid                                                    

  Monitoring      2) Lead ( Pb )  Scrubber   mg / m ³      ไม่เกิน 30       0.02-0.03

                  3) copper       Scrubber   Mg/m          ไม่เกิน 30       0.03-0.05

  2. Working Area 1) Hydrogen                mg / m ³      ไม่เกิน 7        0.44-2.05
  Air             Chloride                                                

  Quality         2) Sodium                  mg / m ³      ไม่เกิน 2        0.62-0.83
  Monitoring      Hydroxide                                               

                  3) Sulfuric                mg / m ³      ไม่เกิน 1        0.07-0.12
                  Acid                                                    

                  4) Copper                  mg / m ³      ไม่เกิน 0.1      0.02

                  5) Lead         -          Mg/m          ไม่เกิน 0.2      0.01

  3. Sound Level                  -          dB(A)         ไม่เกิน 90       71.8-75.7
  Monitoring                                                              

  4. Heat Stress                  Hood       องศาเซลเซียส   ไม่เกิน 45       33.1-33.8
  Monitoring                                                              
  --------------- --------------- ---------- ------------- -------------- -----------

(2) น้ำเสียจากการผลิต
    น้ำที่ใช้ในการผลิตจะนำมาบำบัดทางเคมีเพื่อให้คุณภาพน้ำอยู่ในเกณฑ์มาตรฐานที่กระทรวงอุตสาหกรรมกำหนด
    ก่อนที่จะปล่อยสู่แหล่งสาธารณะ ณ เดือนธันวาคม2547 สรุปได้ดังนี้

  ---------------------- ------------------- --------------------- --------------
  พารามิเตอร์              ระบบบำบัดน้ำเสีย       ค่ามาตรฐานจากการนิคมฯ   ค่าที่วัดได้

  1. PH                  ผ่านระบบบำบัดทางเคมี   5.5 – 9.0             7.1

  2. Total Suspened                          ไม่เกิน 50 mg / l       7.0 mg / l
  Solids                                                           

  3. Biology Oxygen                          ไม่เกิน 20 mg / l       3.3 mg / l
  Demand                                                           

  4. Total Dissolved                         3,000 mg / l          1589 mg / l
  Solids                                                           

  5. Oil & Grease                            ไม่เกิน 5 mg / l        1.8 mg / l

  6. Chemical Oxygen                         120 mg / l            22 mg / l
  Demand                                                           

  7. Oxygen Dissolved                        -                     7.7 mg / 1
  ---------------------- ------------------- --------------------- --------------

(3) มลภาวะที่เกิดจากขยะและของเสียอุตสาหกรรม ของเสียอุตสาหกรรมต่างๆ ที่เกิดขึ้นโรงงาน
    จะถูกนำมาคัดแยก
    และจัดเก็บอย่างเป็นสัดส่วนก่อนนำไปกำจัดอย่างถูกต้องตามประกาศการนิคมอุตสาหกรรมแห่งประเทศไทย

  ------------------------ ------------------ ------------------- ---------------------
  กากของเสีย                วิธีการกำจัด          บริษัทที่กำจัด           หมายเหตุ

  1. ขยะมูลฝอยจากสำนักงาน    นำคัดแยกและเผา      เทศบาลมาบตาพุด       

  2. เศษลวดและเศษโลหะ      นำกลับไปหลอมใหม่     บจ.เหล็กก่อสร้างสยาม   ขายผ่านผู้รับเหมารายย่อย

  3. ตะกอนจากการบำบัดน้ำเสีย  ฝังกลบ              ESBEC               

  4. ขยะอุตสาหกรรมอื่น ๆ      ฝังกลบ              ESBEC               
  (ฟอสเฟส , ผงสบู่)                                                 

  5. กรด HCL เสื่อมสภาพ      Reuse              บ.อันชิ่ง อินดัสตรี้ จำกัด  

  6.กรวดปนตะกั่ว             Reuse              บ.โอ.เอ็ม.อินดัสทรี     
                                              (ประเทศไทย)จำกัด     
  ------------------------ ------------------ ------------------- ---------------------

3.4 งานที่ยังไม่ส่งมอบ

- ไม่มี -